**Tárgymutató**

**Csurgó Város Önkormányzat polgármesterének 2020. március 19-én tartott üléséről.**

**1/2020. (III. 19.) PM. határozat**

1. **Csurgó Város Önkormányzata Képviselő-testülete feladat- és hatáskörét ellátó polgármester a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján „veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja.”**
2. **Csurgó Város Önkormányzatának Képviselő-testülete 2020. március 11-i ülésén döntött a II. számú háziorvosi körzet feladat-ellátási szerződésének módosításáról. A módosított szerződés 21. pontja szerint „Szerződő felek rögzítik, hogy a II. számú felnőtt háziorvosi körzetben a feladatellátó szakápolót foglalkoztat, aki a feladatát a személyes ellátást nyújtó orvos szakmai irányítása mellett végzi. A feladatellátó kötelezettséget vállal arra, hogy Horváthné Aradán Gabriella szakápolót 2020. márciustól 20-tól foglalkoztatja, aki felett gyakorolja a munkáltatói jogokat és teljesíti a munkáltatói kötelezettségeket.”**
3. **A 2. pontban megjelölt szakápoló, Horváthné Aradán Gabriella nem kötötte meg a munkaszerződést a feladatellátóval. A feladatellátó a működés zavartalan biztosítása érdekében új szakápolót keresett, Bognár Judit 2020. március 20-tól vállalta a szakápolói feladatok ellátását a Csurgó II. számú háziorvosi körzetben.**
4. **Csurgó Város Önkormányzata Képviselő-testülete feladat- és hatáskörét ellátó polgármester a Csurgó II. számú felnőtt háziorvosi körzet ellátása érdekében 2018. november 14-én kelt RuVör-MED Korlátolt Felelősségű Társasággal (adószám:24299644-1-14, Cg.:14-09-313432, székhelye: 7400 Kaposvár Szántó u. 5., képviselője: dr. Rus János, Vörhendi Péter) kötött feladat-ellátási szerződést a koronavírus járványra tekintettel, az egészségügyi alapellátás zavartalan biztosításának érdekében a következők szerint módosítja:**

**A feladat-ellátási szerződés 21. pontja helyébe a következő szövegrész lép:**

**„Szerződő felek rögzítik, hogy a II. számú felnőtt háziorvosi körzetben a feladatellátó szakápolót foglalkoztat, aki a feladatát a személyes ellátást nyújtó orvos szakmai irányítása mellett végzi. A feladatellátó kötelezettséget vállal arra, hogy Bognár Judit szakápolót 2020. márciustól 20-tól foglalkoztatja, aki felett gyakorolja a munkáltatói jogokat és teljesíti a munkáltatói kötelezettségeket.”**

**Felelős: Füstös János polgármester**

**Határidő: azonnal**